Is-senat Russu approva talba tal-President Putin biex jibgħat truppi Russu fl-Ukrajna “sakemm is-sitwazzjoni fil-pajjiż terġa’ lura għan-normal”. Il-flotta Russa fil-Baħar l-Iswed hija bażata fil-Krimea, reġjun tal-Ukrajna li fih jgħixu ħafna Russi etniċi. Il-gvern proviżzorju li ħa s-setgħa wara li warab lill-President Yanoukovych esprima r-rabbja tiegħu għal dawn il-movementi Russi fil-Krimea u xela lill-gvern Russu li qed jipprova jwassal għal konflitt armat. Aktar kmieni dalgħodu, il-President Obama wissa li jkun hemm riperkussjonijiet jekk ir-Russja tinterveni militarment. Huwa qal li hu mħasseb serjament dwar il-movimenti militari Russu u jekk is-sovrenità u l-integrità  territorjali tal-Ukrajna jkunu mittiefsa, il-qagħda fir-reġjun ma tibqax aktar stabbli. Il-President Amerikan feraħ lill-gvern ġdid Ukren li ma rreaġixxiex. Id-Dipartiment tal-Istat Amerikan aktar kmieni qal li l-Viktor Yanukovych kien tilef kull leġittimità. Ir-rappreżentant permanenti tal-President Ukren fil-Krimea, Sergei Kunitsin, qal li 13-il ajruplan militari Russu tat-tip  Il-76, kull wieħed iġorr 150 suldat, niżlu fl-ajrport militari ta’ Gvardiiski, ħdejn il-belt kapitali tal-Krimea, Simferopol. Il-president proviżorju Ukren Oleksandr Turchynov talab lill-President Putin iwaqqaf dak li sejjaħ l-“aġġressjoni moħbija” u jirtira t-truppi mill-Krimea. Huwa qal li r-Russja qed tagħmel bħal ma għamet fl-2008 ftit qabel ma nvadiet Ġorġja. Sadanittant, il-Kunsill tas-Sigurtà tan-Nazzjonijiet Maqgħuda iltaqa’ biex jiddikuti l-kriżi fil-Krimea, u fil-magħluq sema’ x’kellu xi jgħid Oscar Fernandez-Tarranco tad-Dipartiment tal-Affarijiet Politiċi dwar l-Ukrajna. Aktar kmieni, l-ambaxxatur Ukren għan-NM xela lir-Russi li, illegalment, kienu bagħtu ħelikopters militari fil-Krimea u li truppi Russi ħadu qagħdiet fl-ajrupport. L-ambaxxatur Amerikan tablet li tintbagħat missjoni tan-Nazzjonijiet Maqgħuda biex timmedja fil-kwistjoni waqt li min-naħa tiegħu, l-ambaxxatur Russu qal li l-movimenti militari Russi fil-Krimea huma skont il-ftehim eżistenti bejn ir-Russja u l-Ukrajna. Għall-ewwel darba minn meta faqqgħet il-kriżi fl-Ukrajna u l-President Yanukovych telaq mill-pajjiż, il-President Russu ħa pożizzjoni uffiċjali. Stqarrija tal-Kremlin qalet li l-president, permezz ta’ telefonati lill-mexxejja tal-Ingilterra, l-Ġermanja u l-Unjoni Ewropea, ħeġġeġ lil kulħadd biex jaħdmu flimkien ħalli l-qagħda ma tkomplix tmur għall-agħar u s-sitwazzjoni terġa’ lura għan-normal. Huwa ħabbar li se jkomplu t-taħdidiet mal-Ukrajna dwar ir-relazzjonijiet kummerċjali u ekonomiċi u ta struzzjonijiet lill-gvern biex jikkonsulta lill-organizzazzjonijiet internazzjonali, fosthom il-Fond Monetarju Internazzjonali, biex tintbagħat għajnuna finanzjarja lill-Ukrajna. Huwa qal li jrid ukoll li l-kwistjoni tiġi diskussa  mal-pajjiżi membri tal-Grupp ta’ Tmienja. Il-President Viktor Yanukovych, f’konferenza tal-aħbarijiet f’Rostov-on-Don fir-Russja, qal li huwa qatt ma ordna lill-qawwiet tas-sigurtà jisparaw fuq id-dimostranti. L-ex kap ta’ l-istat Ukren tenna li r-responsabbiltà tal-vjolenza hija tad-dimostrantu u offra apoloġija lil dawk li kollha li qed ibagħtu. Yanukovych qal li huwa ma kienx se jieħu sehem f’dawk li sejjaħ “l-elezzjonijiet presidenzjali llegali” li se jsiru fil-25 ta’ Mejju.